Kim Jong-un strøk på skolen | Diktatornytt
Kim Jong-un strøk på skolen	03.04.12
Tags: karakterer, Nord-Korea, utdanning
Nord-Koreas diktator skulket skolen og fikk dårlige karakterer.
Strøk i naturfag.
Nord-Koreas kjære leder Kim Jong-un var ikke spesielt flink på skolen, skal vi tro hans tidligere medelever. Han skulket mye og strøk i naturfag.
Jong-un gikk to år på den snobbete privatskolen International School of Berne i Sveits da han var tenåring. Som sønn av daværende diktator i Nord-Korea Kim Jong-il, ble han innrullert under pseudonymet Un Pak for ikke å vekke oppmerksomhet.
Ifølge en sveitsiske avis fikk diktatorsønnen karakteren 3.5 av 6 mulige i naturfag, mens 4 er laveste stårkarakter. I fagene matematikk, kultur og samfunn, tysk og engelsk fikk Jong-un karakteren 4. Bare i musikk og i tekniske studier fikk den kommende diktatoren en femmer.
Jong-un gjorde det dårlig til tross for at han var to år eldre enn sine klassekamerater, hovedsakelig fordi han ikke var særlig god i tysk. En tidligere klassekamerat forteller til den sveitsiske avisen Le Matin Dimanche at Jong-un var mye borte fra timene, særlig om morgenen. I løpet av det første skoleåret var han borte 75 skoledager, mens i det andre året var han borte hele 105 dager.
Da Jong-un var 15 ble han overført til en statlig skole utenfor Bern.
1.	Celina Stamper - 03.04.12
Jeg syntes han virker litt dum jeg, hehe…
2.	Kim Jong-un spilte i «Grease» | Diktatornytt - 10.04.13
[…] var innrullert under pseudonymet Un Pak for ikke å vekke oppmerksomhet. Ifølge medelever var han ikke spesielt skoleflink og strøk i naturfag. Ifølge The Sun skal hadde han en 14 år gammel livvakt som fikk kallenavnet King […]